Centrul Cultural Județean Arad

Centrul Cultural Județean Arad este o instituție publică de cultură subordonată Consiliului Județean Arad și are drept misiune fundamentală perpetuarea și promovarea valorilor culturale și civice arădene în context regional, național și internațional. Promotor cultural și susținător al tuturor inițiativelor valoroase, Centrul Cultural Județean Arad furnizează autorității tutelare expertiză în domeniul politicilor culturale. Activitatea Centrului Cultural are trei dimensiuni precise.
Organizat pe compartimente specializate, Centrul Cultural acoperă toate domeniile culturii tradiționale și contemporane.
Centrul Cultural este o instituție publică cu acoperire județeană, preocupată de păstrarea echilibrului între activitatea culturală urbană și cea desfășurată în satele și comunele arădene. Prin intermediul Centrului, Consiliul Județean Arad patronează evenimente de anvergură și interes pentru viața culturală și spirituală a comunităților locale.
Calendarul anual al evenimentelor culturale oferă principalele repere ce definesc diversitatea și multiculturalitatea ca elemente de referință ale spațiului arădean:
Tîrgul meșterilor populari (organizat în parteneriat cu Complexul Muzeal Arad) pune în valoare specificul și valorile culturii tradiționale din județul Arad. Desfășurat la Arad și Moneasa, Tîrgul propune publicului contemporan întîlnirea cu îndeletniciri și meșteșuguri vechi de sute de ani. E un privilegiu unic al arădenilor de a-i vedea pe olarii din Tîrnăvița și Hălmagiu-Hălmăgel, pe furcașii din Avram Iancu și țesătoarele din Șicula; pe frînghierii din Buteni, pălărierii din de la Pîncota; pe împletitorii în nuiele din Ineu-Dealul Viilor și pe pictorii naivi din Brusturi și Vîrfurile
Artele vizuale sunt ilustrate printr-un eveniment de talie internațională ce a înscris Aradul pe harta culturală europeană și mondială – Bienala de Arte Contemporane, iar cultura scrisă prin manifestări de gen, precum : Festivalul Internațional de Literatură „Dorel Sibii” organizat de prestigioasa Revistă de cultură „Arca”.
Tot la acest capitol figurează apariția următoarelor publicații: „Monografia în imagini a județului Arad”, broșurile tematice „Arad-Culture and History … from the old times”, „Arad-Religion and Spirituality … lights of faith”, „Arad-Bussines Data …a gift from the people”; broșura bilingvă „Force Tourism Județul Arad – destinații județene”, „E7 – Drum turistic european”.
Artele spectacolului sprijinite consecvent de instituția Centrului Cultural, promovează interculturalitatea materializată într-o suită de evenimente precum:
În aria evenimentelor cu un caracter civic desfășurate sub egida Consiliului Județean Arad, se înscriu manifestările:
De asemenea, și acțiuni ce recompensează talentul, creativitatea sau performanța:
Începând cu anul 2008, Centrul a demarat noi proiecte convergente direcției strategice „educația artistică permanentă” și anume: Programul complex „Zilele Culturii Județului Arad” cu subproiectul „Școala de Vară” destinat tinerilor cu aptitudini vocaționale din localitățile județului – Chișineu Criș, Curtici, Ineu, Lipova, Nădlac, Pecica, Sântana, Sebiș, Pâncota. S-a continuat cu organizarea taberelor de creație: tabăra de pictură de la Bata, coregrafie-instruire dans popular la Moneasa, creație literară a tinerilor scriitori la Săvârșin.
S-a reușit în același timp o revitalizare a caselor de cultură orășenești, fapt ce a condus la inițierea unui alt program de succes „Cetatea Culturală a Județului Arad” în derulare pe cca. 4 ani.
Obiectivul major este facilitarea accesului locuitorilor din localitățile mici la produsele și serviciile culturale ale instituțiilor profesioniste arădene care pot contribui la îmbunătățirea ofertei de petrecere a timpului liber și la dezvoltarea mediului socio-cultural în scopul creșterii nivelului de civilizație și calitate a vieții.
Proiecte ale ariei tematice „Turism”:
Proiecte ale ariei tematice „Educație și sănătate”:
La capitolul „activități de tineret” se înscriu proiectele:
Centrul Cultural a inițiat în anul 2001 programul Întîlnire cu personalități ale culturii contemporane, al cărui obiectiv era acela de a facilita contactul publicului arădean cu cele mai influente figuri culturale ale timpului nostru. Au răspuns invitației scriitori, istorici, politologi, artiști plastici, muzicieni, lideri de opinie, între care îi aminitim pe Adam Michnik, Andrei Pleșu, Joshua Muravchik, Horia Roman Patapievici, Pawel Huelle, Daniel Dăianu, Grendel Lajos, Gabriel Liiceanu, Grzegorz Musiał, Octavian Paler, Roland Chojnacki, Adrian Cioroianu, Alfonso Caputo, Livius Ciocârlie, Vesna Vašková, Alex Ștefănescu, Pascal Coulan, Adriana Babeți, Szasz Zoltan, Cătălin Avramescu, Paul Wingrowe, Liviu Rotman...
Centrul Cultural Județean Arad este angajat într-o rețea densă de parteneriate instituționale locale, naționale și internaționale: Institutul Polonez, Centrul Ceh, Centrul Cultural Francez, New Europe College, Fundația 'A Treia Europă', Microsoft Romania, editurile Humanitas și Polirom, ProHelvetia, Centrul de Asistență Rurală, European Cultural Foundation, Concept Foundation, Ecumest, Centrul Euroregional pentru Democrație, Open Society Institute etc.